حبیب ولی محمد

حبیب ولی محمد (پیدائش: 16 جنوری 1921ء— وفات: 4 ستمبر 2014ء)  معروف گلوکار 

قدامت پسند کاروباری میمن خاندان میں پیدا ہوئے۔ چھوٹی عمر میں اپنے خاندان کے ساتھ ہجرت کرکے ممبئی میں آباد ہو گئے۔ ان کا تعلق " تابانی" خاندان سے تھا۔ انھیں بچپن میں قوالی سننے کا شوق تھا۔ حبیب ولی محمد نے ممبئی کے اسلامیہ یوسف کالج سے " تان سین" کے نام سے گلوکاری کا آغاز کیا۔ انہوں نے ممبئی سے گریجویشن کی۔ تقسیم ہند کے دس سال بعد وہ کراچی آ گئے۔ ان کے خاندان نے " شالیمار سلک ملز" کے نام سے کپڑے کا ایک بڑا کارخانہ کھولا۔ ان کے بڑے بھائی اشرف تابانی 1988ء میں سندھ کے گورنر رہے۔ ان کو بہادر شاہ طفر کی غزل۔۔ " لگتا نہیں ہے جی میرا اجڑے دیار میں"۔۔گا کر بڑی شہرت ملی۔ ہندوستان کی فلمی اداکارہ ان کی غزلوں کی دیوانی تھیں۔ پاکستان آکر وہ کاروبار میں مصروف ہو گئے۔ لیکن فارغ اوقات میں گلوکاری کا مشغلہ جاری رکھا۔ ریڈیو، ٹیلی وژن اور اسٹیج پر گاتے رہے۔ ان کی موت لاس اینجلس، کیلیفورنیا ، امریکا میں ہوئی۔ وہاں وہ اپنی اہلیہ ریحانہ، دو بیٹوں ریحان اور ندیم کے ساتھ قیام پزیر تھے۔ ان کا ایک بیٹا انور تابانی، ایڈیسن، نیو جرسی، امریکا میں رھتے ہیں انکی ایک بیٹی رخسانہ کراچی مین سکونت پزیر ہیں۔
ان کی چند معروف غزلیں اور گیت یہ ہیں :

 اے نگار وطن تو سلامت رہے
 کیا کہ گئی کسی کی نظر، نہ پوچھیے (اختر شیرانی)
 آشیان جل گیا گلستاں جل گیا( فلم بازی۔ شاعر راز مراد آبادی)
 آج جانے کی ضد نہ کرو (فلم، بادل و بجلی)
 جب میرا نشیمن اہل چمن ( قمر جلالوی)
 مرنے کی دعائیں کیوں مانگو، جینے کی تمنا کون کرے ( فلم چاند اور سورج، شاعر معین احسن جذبی)

حوالہ جات
1921ء کی پیدائشیں
1924ء کی پیدائشیں
2014ء کی وفیات
پاکستانی غزل گائیک
پاکستانی فلمی گلوکار
پاکستانی مسلم شخصیات
غزل گائیک
کراچی کی شخصیات
گجراتی نسل کی پاکستانی شخصیات
میمن شخصیات
نگار اعزاز جیتنے والی شخصیات
مہاجر شخصیات
ریاستہائے متحدہ میں پاکستانی تارکین وطن
کراچی کے گلوکار
پاکستان کو بھارتی تارکین وطن
Short description is different from Wikidata